પરંતુ માત્ર demographic સંબંધી માહિતી ગ્રાહકની સાચી ઓળખ પ્રાપ્ત કરવા માટે પર્યાપ્ત નથી; ગ્રાહકની અપેક્ષાઓ-આકાંક્ષાઓ તેમનું વલણ, તેમનાં રસ-રુચિ, તેમની માન્યતાઓ, તેમની જીવનશૈલી સંબંધી માહિતી ઈત્યાદિ તેમની મનોવૃત્તિપરક માહિતી (Psyographics) વિશે જાણકારી મેળવવી એ પણ એટલું જ મહત્ત્વનું હોય છે. દા. ત. ખાસ કરીને યુવા ગ્રાહક વર્ગ માટે વિવિધ પ્રકારનાં વસ્ત્ર પરિધાન બનાવનાર કોઈ કંપની; આ વર્ગની demographicજ સંબંધી માહિતી જેવી કે, તેમનો ઉંમરગાળો, તેમની ર્વાિષક આવક, તેમની જાતિ, તેમના અભ્યાસની કક્ષા, તેમના નિવાસસ્થાન ઈત્યાદિ એકત્રિત કરે છે; પરંતુ તે ઉપરાંત તેમના Psychographicજ સંબંધી માહિતી જેવી કે, તેઓ પર્યાવરણને ખાસ નુકસાન ન પહોંચાડે એવાં વસ્ત્રપરિધાનો પસંદ કરે છે, અને તે માટે થોડો વધુ ખર્ચ કરવા પણ તૈયારી બતાવે છે કે કેમ તેઓ લાંબાગાળા સુધી ટકાઉ એવી સામગ્રીમાંથી બનાવેલ વસ્ત્ર પરિધાનો વધુ પસંદ કરે છે કે કેમ, તેમને લાંબી પદયાત્રા, કેમ્પિંગ જેવી પ્રવૃત્તિઓમાં રસ છે કે કેમ, તેમને કયું સામાજિક પ્રસાર માધ્યમ પસંદ છે- Facebook, instragram- કે કેમ – આ સઘળાની જાણકારી, તેમને તમારી વિજ્ઞાપન ઝુંબેશોમાં ઉપયોગી નીવડે છે- તમારે તમારાં વિજ્ઞાપનોમાં આ માહિતીને ધ્યાનમાં રાખી કેવી tagline કેવું લખાણ, કેવાં પ્રતીક ચિન્હોનો સમાવેશ કરવો તેનો ખ્યાલ આવે છે.